નરેન્દ્ર મોદી જાપાનના વડાપ્રધાન શિંજો આબે સાથે ત્યારથી દોસ્તી ધરાવે છે જ્યારથી તેઓ ગુજરાતના મુખ્યમંત્રી હતા. શિંજો સાથે નરેન્દ્ર મોદીની પહેલી મુલાકાત વર્ષ 2007માં થઇ હતી. તે સમયે શિંજો જાપાનના વડાપ્રધાન હતા. ત્યાર બાદ નરેન્દ્ર મોદીએ જાપાનની બીજીવાર યાત્રા વર્ષ 2012માં કરી. ત્યારે શિંજો સત્તા બહાર હોવા છતાં નરેન્દ્ર મોદી તેમને મળવા ગયા હતા. મોદી પાછા ફર્યા ત્યાર બાદ શિંજો ફરી જાપાનના વડાપ્રધાન બન્યા ત્યારે મોદીએ અભિનંદન પાઠવ્યા હતા.